આતંકવાદી સંગઠનો પર પ્રતિબંધ લગાવવામાં નિષ્ફળ જઈ રહેલા પાકિસ્તાનને અમેરિકાની ટ્રમ્પ સરકારે વધુ એક આંચકો આપ્યો છે. આ વર્ષે ટ્રમ્પ સરકારે પાકિસ્તાનને અમેરિકાના સુરક્ષા સહકારમાંથી સસ્પેન્ડ કરવાનો નિર્ણય કર્યો હતો. હવે તેના માટે જરૂરી પગલાં પણ ભરવામાં આવી રહ્યા છે. એક રિપોર્ટ અનુસાર, ટ્રમ્પ સરકાર પાક. સેના અધિકારીઓને આપવામાં આવનાર તાલીમ અને શૈક્ષણિક કાર્યક્રમોમાં ઘટાડો કરવાની શરૂઆત કરી દીધી છે.